BOMBLU GĦANA Issa xħin bil-minġel f'idu jiġbor ġidu Ġunju jiġri ma' l-egħliegi, jew fil-qiegħa kollha dija issa jidres, issa jderri kollu għaraq u tbatija, ejja mmorru, ejja mMmMorru fejn ix-xemx ma tilħaqniex, ejja mmorru, ejja mmorru Ejja mmorru, Ħlewwa tiegħi, Għanqa tiegħi, ġewwa l-wied ta' sliem u ħdura fejn qed tgħammar ir-Rebbiegħa għal żmien twil Ejja mmorru, 7 nieħdu magħna bomblu mdaqqas, nimlewh bl-għana : nimlewh bl-għana tan-nixxiegħa bnina u safja daqs id-dija, u tal-qasab mewġa mewġa żifna walħida ġewwa l-fewġa, tal-ħarrub u taż-żebbuġ u tal-virgi u tal-għasluġ ta l-agħsafar hemm moħbija, nimlewh bl-għana tar-Rebbiegtia. Nimlewh bl-għana sa ma jfur kollu fidda ma' l-infur, u nifirħu t-tnejn flimkien, ngħannu l-għanja ta' l-imħabba li torbotna t-tnejn flimkien ġewwa l-wied li bih naħilfu illi bih ma ngħidu 'l ħadd. u la issa u la għada jew pitgħada u l-anqas qatt.